26 मार्च से शुरू होगी जम्मू के लिए फ्लाइट
इसमहीने के आखिर में चंडीगढ़ इंटरनेशनल एयरपोर्ट से दो नए डेस्टिनेशन और दिल्ली की एक और फ्लाइट शुरू होने जा रही है। यह तीनों फ्लाइट 26 मार्च से लागू होने वाले समर शेड्यूल में शामिल होंगी। इनमें इंडिगो की दो फ्लाइट होंगी। पहली फ्लाइट चंडीगढ़ से जयपुर और दूसरी चंडीगढ़ से जम्मू की होगी। जम्मू की फ्लाइट शुरू होने से चंडीगढ़ से माता वैष्णो देवी जाने वाले श्रद्धालुओं को सुविधा होगी। मात्र सवा घंटे में यात्री चंडीगढ़ से जम्मू पहुंच जाएंगे। यानी एक दिन में माता वैष्णो देवी के दर्शन कर यात्री वापस सकेंगे। वहीं लंबे समय से बंद पड़ी जयपुर फ्लाइट के शुरू होने से ट्राईसिटी के लोग पिंकसिटी से सीधे जुड़ जाएंगे। इंडिगो की जम्मू फ्लाइट जम्मू से दोपहर 1.35 बजे रवाना होगी। यहां दोपहर 2.50 बजे पहुंचेगी। वहीं शाम 4.30 बजे चंडीगढ़ से जम्मू के लिए रवाना होगी। शुरू में इसका फेयर 1500 रुपए होगा। फेयर में सीट उपलब्धता के मुताबिक परिर्वतन होता रहेगा। चंडीगढ़ से जयपुर की फ्लाइट सुबह 10.40 बजे रवाना होकर जयपुर सुबह 11.30 बजे पहुंचेगी। जयपुर से यह फ्लाइट दोपहर 1.30 बजे रवाना होकर 1.20 बजे यहां पहुंचेगी। इसके अलावा चंडीगढ़ से दिल्ली के बीच एक और फ्लाइट स्पाइसजेट की ओर से शुरू की जानी है।
hin_Deva hin_Deva